মোদীৰ জন্মদিনত টিকাকৰণ : লক্ষ্য কিমান গুৱাহাটীত ? -\nHomeআঞ্চলিকমোদীৰ জন্মদিনত টিকাকৰণ : লক্ষ্য কিমান গুৱাহাটীত ?\nমোদীৰ জন্মদিনত টিকাকৰণ : লক্ষ্য কিমান গুৱাহাটীত ?\nগুৱাহাটী : ক'ভিডৰ বিৰুদ্ধে চলি থকা যুঁজখনত প্ৰতিষেধক প্ৰদানৰ ওপৰত যথেষ্ট গুৰুত্ব আৰোপ কৰিছে চৰকাৰে। ১৭ ছেপ্টেম্বৰত হ'ব লগা মেগা টিকাকৰণ অভিযানত কামৰূপ মেট্ৰ' জিলাত অতিকমেও ৬০,০০০ পালি টিকাকৰণৰ লক্ষ্য স্থিৰ কৰিছে জিলা প্ৰশাসনে। উপায়ুক্ত বিশ্বজিৎ পেগুৱে টিকাকৰণ কেন্দ্ৰৰ সংখ্যা বৃদ্ধি কৰাৰ নিৰ্দেশ দিছে।\nপ্ৰধানমন্ত্ৰী নৰেন্দ্ৰ মোদীৰ জন্মদিন উপলক্ষে ১৭ ছেপ্টেম্বৰত দেশজুৰি আয়োজন কৰা মেগা টিকাকৰণ অভিযানৰ প্ৰস্তুতিৰ বুজ লোৱাৰ বাবে সোমবাৰে বিয়লি উপায়ুক্তগৰাকীৰ অধ্যক্ষতাত অনুষ্ঠিত গুৰুত্বপূৰ্ণ বৈঠক হয়। স্বাস্থ্য বিভাগ আৰু এনজিঅ'সমূহৰে হোৱা এই বৈঠকত টিকাকৰণ অভিযানত এনজিঅ'সমূহক অধিক সক্ৰিয়ভাৱে জড়িত হ'বলৈ আহ্বান জনায় উপায়ুক্ত বিশ্বজিৎ পেগুৱে।\nবিগত ২১ জুনত অংশ লোৱা কেন্দ্ৰসমূহ পুনৰ সক্ৰিয় কৰাৰ লগতে অতিৰিক্ত কেন্দ্ৰ সৃষ্টি কৰাৰ সিদ্ধান্ত লৈছে জিলা প্ৰশাসনে। নিয়মীয়া সূচীৰ পৰিৱৰ্তে সেইদিনা পুৱা ৮ বজাৰ পৰা বিয়লি ৫ বজালৈ টিকাকৰণ কৰাৰ নিৰ্দেশ দিয়ে উপায়ুক্তই। লগতে কেতবোৰ নিৰ্বাচিত এইজিঅ'ত ২৪x৭ টিকাকৰণৰো নিৰ্দেশ দিয়া হয়। বৰ্তমানলৈকে মহানগৰৰ প্ৰায় ১১.৬৪ লাখ লোকে প্ৰথমপালি ভেকচিন লাভ কৰাৰ বিপৰীতে ৫.১৩ লাখ লোকে দ্বিতীয়পালি ভেকচিন লাভ কৰিছে।\nguwahati covid vaccine\nNext articleচহী জালিয়াতিৰ মাষ্টাৰমাইণ্ড ইমৰাণক বিমানযোগে অসমলৈ! ক'ত আত্মগোপন কৰিছিল?
